Rolfe ble akseptert av morens stamme, powhatan, og ble en mektig leder i stammen etter at han kom tilbake til Amerika. Han bidro til fred mellom indianerne og kolonistene i området i en generasjon. I Virginia møtte han Jane Poythress, som han giftet seg med. Rolfe tjenestegjorde i den engelske hæren til 1675. Hans eneste barn fra sitt annet ekteskap var datteren Jane Rolfe, født 10. oktober 1650. Hun ble i 1675 gift med oberst Robert Bolling og fikk to barn, sønnen John Bolling (født 26. januar 1676) og datteren Rebecca Bolling. Mange gamle prominente europeiske familier fra Virginia gjør krav på å nedstamme fra Thomas Rolfe og gjennom ham moren Pocahontas.